ג'ון גודפרי

ג'ון הנרי גודפרי (באנגלית - John Henry Godfrey;  10 ביולי 1888 - 29 באוגוסט 1970) היה אדמירל בצי המלכותי הבריטי אשר שימש כראש המודיעין הימי של הצי הבריטי ואישיותו היוותה השראה לדמותו של "M", ראש השירות החשאי הבריטי בספרי ג'יימס בונד.

קריירה מוקדמת
גודפרי הצטרף לצי המלכותי הבריטי כצוער במספר ספינות קרב והתמחה במערכות ניווט. במלחמת העולם הראשונה השתתף בקרב גליפולי. גודפרי שירת במספר תפקידי מטה ופיקוד בצי הבריטי ובמלחמת העולם השנייה שירת כראש המודיעין הימי של הצי הבריטי. במסגרת תפקידו היה מעורב במספר מבצעי ביון והונאה ובהם מבצע קציצה. לאחר מכן פיקד על הצי המלכותי ההודי.

אישיותו של גודפרי היוותה השראה לדמותו של "M", ראש השירות החשאי הבריטי בספרי ג'יימס בונד שכתב איאן פלמינג, אשר שירת כעוזרו של גודפרי במהלך המלחמה.

לקריאה נוספת
‫ בן מקנטייר, מבצע קציצה: פרשיית הריגול האמיתית ששינתה את מהלכה של מלחמת העולם השנייה, תל אביב: עם עובד, 2010.

קישורים חיצוניים

הערות שוליים

קצינים בריטים במלחמת העולם הראשונה
אדמירלים בריטים במלחמת העולם השנייה
מסדר האמבט: אבירים וגבירות הצלב הגדול
אנשי ארגוני ביון בריטים
מבצע קציצה
בריטים שנולדו ב-1888
בריטים שנפטרו ב-1970